Sabinet | Volume 107, Issue 3172
Volume 107, Issue 3172, 2005
Die Kerkblad - Volume 107, Issue 3172, February 2005
Volume 107, Issue 3172, February 2005
Buig in stille aanbidding voor die Here : uit die Woord
Die geweldige omvang van die natuurramp wat Suidoos-Asië getref het kan geen mens werklik beskryf nie. Dit wat ons sien op televisie en foto&apos;s vertel maar net &apos;n klein gedeelte van &apos;n verhaal van oneindige verwoesting, hartseer en menslike trauma.
Psalmboek in braille
Die meesterproduksie van die Psalmboek in braille is afgehandel. Die braille-uitgawe bevat die volledige teks van die drukskrifuitgawe van die Psalmboek in gebruik in die Gereformeerde Kerke in Suid Afrika.
Goeie nuus vir Kerkbladlesers oorsee!
Lesers van Die Kerkblad wat tydelik of permanent oorsee woon kan van nou af elektronies op Die Kerkblad inteken. Dit beteken dat u eksemplaar nou nie meer vir u per pos aangestuur hoef te word nie, maar dat u dit via die webtuiste van die Gereformeerde Kerke in Suid-Afrika kan aflaai op u eie rekenaar.
Die tsoenami-ramp ... vra nie waarom nie, maar waartoe : redaksioneel
Source: Die Kerkblad 107, pp 6 –9 (2005)
Drie maande gelede was die woord tsoenami (Japanees vir strandgolf) totaal onbekend, vandag is dit deel van ons algemene spraakgebruik.
Besinning oor ... homoseksualiteit : hoofartikel
Source: Die Kerkblad 107, pp 7 –9 (2005)
Net een keer in my bediening van 41 jaar het dit gebeur dat iemand die vrymoedigheid geneem het om aan my te openbaar dat hy &apos;n homoseksueel is.
Oop gesprek : hoofartikel
Dit was die bekende Afrikaanse digter NP van Wyk Louw wat tydens die vorige staatkundige bedeling die gedagte van &apos;n "oop gesprek" gepromoveer het.
Die rammelpraat van die oeroue aarde ... tekentaal van &apos;n splinternuwe toekomstyd! : brandpunt
Wat is die taal wat ons kan en moet hoor in hierdie rammel van aardkragte wat kraak en kriewel en aardplate wat skuur en skuif? En die see se sweepslag - wat het dit uitgeklap?
Die redakteur gesels met ... Rosil Jager
Source: Die Kerkblad 107, pp 12 –16 (2005)
Rosil Jager (geb. Van der Walt) is gebore en getoë in Suid-Afrika. Sy studeer aan die Potchefstroomse Universiteit en die Vaaldriehoekse Technikon en behaal die BA(Hons)-graad en &apos;n Diploma in Bemarking en - Verkoopsbestuur.
&apos;n Christelike perspektief op ... die tsoenami van 26 Desember 2004 : perspektief
Author Kobus Van der Walt
Source: Die Kerkblad 107, pp 17 –19 (2005)
Prof. Kobus Van Der Walt, dosent in Fisiese Geografie en Omgewingsbestuur in die Skool vir Omgewingswetenskappe en Ontwikkeling aan die Noordwes-Universiteit se Potchefstroomkampus verduidelik wat hierdie ramp veroorsaak het en hoe Christengelowiges na verskynsels soos hierdie moet kyk. - Red.
Jesus, siekes en genesing : tema
Volgens die Evangelies was Jesus daarvoor bekend dat Hy mense wat liggaamlik en geestelik siek was gesond gemaak het: "Hy het baie siekes wat allerhande kwale gehad het gesond gemaak en duiwels uitgedryf" (Mark 1:32-34). Ons lees selfs dat Jesus na Homself verwys het as &apos;n dokter: "Die wat gesond is het nie &apos;n dokter nodig nie, maar dié wat siek is" (Mark 2:17) en: "Julle sal seker die spreekwoord aan My wil voorhou: &apos;Geneesheer, genees jouself&apos;" (Luk 4:23).
My roeping en plig as Christen om my gesondheid op te pas : tema
Author L.J. Botha
Gesondheid is &apos;n onderwerp wat vandag in die wêreld groot aandag geniet. Daar bestaan seker nie &apos;n staat op aarde wat nie &apos;n ministerie van gesondheid het nie. In die begroting van elke huisgesin neem mediese uitgawes &apos;n noodsaaklike plek in. Om tred te hou met die tydsgees moet jy nie net &apos;n huisdokter hê wat jou na die beste spesialiste kan verwys nie, maar ook &apos;n kliniese sielkundige om na jou geestesgesondheid om te sien. Dit word &apos;n geweldige duur proses!
Die gawe om gesond te maak : tema
Source: Die Kerkblad 107, pp 24 –25 (2005)
Sedert 1960 was daar in die kerke min onderwerpe wat meer belangstelling gaande gemaak het as die gawes van die Gees. Dit was veral die charismatiese beweging wat by die kerke &apos;n hernude besinning op die persoon en die werk van die Heilige Gees opgeroep het. Daarby was dit veral die charismata, die gawes van die Gees, wat die volle aandag gekry het. Dan is daar nog die feit dat die charismatiese beweging bewustelik besig was om sy eie gedagtes die kerke binne te dra.
Ek mag en moet vir siekes bid! : tema
Source: Die Kerkblad 107, pp 26 –27 (2005)
Ons gereformeerdes kan met vrymoedigheid bely dat God altyd in beheer is. Hy kan doen wat Hy in sy genade wil doen, want Hy is almagtig! Omdat God &apos;n God vol genade en liefde is, is dit nie &apos;n verrassing dat Hy ons op &apos;n unieke wyse inskakel in sy almagswerke nie: Hy gee ons die voorreg om te bid! En dan verseker Hy ons dat die gebed van die gelowige &apos;n kragtige uitwerking het. Hy gee &apos;n vaste belofte: bid (vra) en vir julle sal gegee word.
God se liefde is meer werd as die aardse lewe! : tema
Source: Die Kerkblad 107, pp 28 –29 (2005)
Vir die verswakte bejaarde wie se lewe, soos toe hy &apos;n baba was, dikwels weer tot &apos;n bed beperk is, is dit &apos;n troos om te weet dat daar in die Vaderhuis baie woonplek is. Tog gaan dit vir hom eerder om die Vader as die Vaderhuis.
Ek en die sieke : tema
Author Jannie Earle
Source: Die Kerkblad 107, pp 30 –31 (2005)
Toe ek onlangs in &apos;n lang gang van &apos;n groot hospitaal stap, kom ek skielik tot die besef van hoeveel siekes werklik om ons is - in die hospitale, ouetehuise en selfs in ons huise. Ek wonder toe by myself hoeveel van hulle bygestaan en versterk word in hulle beproewinge en besef toe net weereens hoe &apos;n groot verantwoordelikheid ons teenoor mekaar het om uit te reik na hulle wat of siek is, in &apos;n ongeluk betrokke was of getraumatiseerd is. 1 Korintiërs 12:26 en 27 stel dit duidelik: "As een lid ly, ly al die lede saam; en as een lid geëer word, is al die lede saam bly. Julle is die liggaam van Christus, en afsonderlik is elkeen &apos;n lid daarvan."
Benader beproewing vanuit geloof en hoop! : tema
Source: Die Kerkblad 107, pp 32 –33 (2005)
In &apos;n postmoderne wêreld, waar die mens ingestel is op produktiwiteit en vooruitgang, word die persoon wat deur &apos;n langdurige ongeneeslike siekte swaar beproef word dikwels op die agtergrond geskuif en word daar gerieflikheidshalwe min kontak met so &apos;n persoon gemaak. Die rede hiervoor is dat die mens nie graag aan sy verganklikheid en swakhede herinner wil word nie. Dit is egter tog belangrik om as gelowiges te onthou dat hierdie siek mens, dikwels bedlêend as gevolg van sy siekte, ook nog deur God gebruik word in sy diens tot sy eer, en daarom mag ons nie hierdie siekes as minderwaardig of onbelangrik ag nie.
Die belewing van verlies van gesondheid : tema
Author Piet Botha
Source: Die Kerkblad 107, pp 34 –35 (2005)
Verliese - fisies en emosioneel - is deel van alle mense se alledaagse bestaan. Elke dag gebeur daar in mense se lewens dinge wat op &apos;n verlies van iets of iemand dui.
My kind is gestrem ... : tema
Source: Die Kerkblad 107, pp 36 –37 (2005)
Elke keer as ek na my kind, wat reeds 12 jaar oud is, kyk of oor hom dink, stoot die seer weer in my op, want hierdie kind is nie wat hy veronderstel is om te wees nie. Hy sal nooit soos die kinders van sy ouderdom kan lees, skryf of fietsry of sommer net normale dinge doen nie. Hy sal homself nooit kan aantrek nie.
God se vingerafdrukke : diskussie
Source: Die Kerkblad 107, pp 38 –39 (2005)
In Die Kerkblad van November 2004 het die omstrede onderwerp "evolusie" weer aan die orde gekom. Skrywer hiervan vereenselwig hom grootliks met altwee die artikels wat gepubliseer is. Hierdie bydrae is dus nie &apos;n "antwoord" op daardie artikels nie, maar net &apos;n verdere bydrae tot die gesprek.
Wetenskap en die Bybel : diskussie
Source: Die Kerkblad 107, pp 40 –41 (2005)
Wetenskap is die eerste keer gevorm deur die antieke Griekse wysgere. Voor 600 vC was vir die Griekse volke die boek van die skepping &apos;n boek van stories wat in gewone taal vertel van daaglikse menslike wedervaringe. Vir hulle het menigvuldige gode en geeste bestaan wat deur gebeurtenisse in die natuur werk om die lotgevalle van mense bepaal. Deur hierdie gode en geeste in die natuur word die natuur verpersoonlik. Hierdie mitologieë maak die mens met die natuur en gebeurtenisse in die natuur vertroud, maar daardeur word nie &apos;n eenheidsvisie van die natuur en gebeurtenisse bevorder nie.